Arlet Palmiste

Arlet Palmiste (sündinud 22. mail 1973 Tallinnas) on eesti näitleja ja kultuurikorraldaja. 

Ta on ka lavastaja, laulja, saate- ja õhtujuht ning kultuurilooliste teoste autor. 

 Haridus 
Ta on lõpetanud 1991. aastal Tallinna 20. Keskkooli (õppis eesti keele ja kirjanduse eriklassis), 1996. aastal Tallinna Pedagoogikaülikooli näitejuhtimise erialal ning 2023. aastal Usuteaduse Instituudi kristliku kultuuriloo magistriõppes.Margus Mikomägi. Arlet Palmiste: kinnisvaramaakler ehmus, et maal pole tänavavalgustust. Aga kogu maailm pole linnas! Maaleht/Delfi, 03.05.2025. 

 Töö ja looming 
pisi|Arlet Palmiste 1997. aastal.Foto: Jaan Künnap
Arlet Palmiste alustas erialast tööd Nukuteatri ja teatri G-Garaaž näitlejana. Selle kõrvalt juhtis ta alates 1994. aastast Eesti Televisioonis noortesaateid "Reis ümber Euroopa"Silja Felt. 30 aastat rambivalguses olnud multitalent Arlet Palmiste: nooruses sai tehtud rumalusi küll Kesk-Eesti Tre Raadio, 22.03.2025., "Va Banque" ja "Kaos TV" (1996), hiljem oli Kanal 2 hommikuprogrammi juht. 

1995. aastal jõudis ta lauljana ETV lauluvõistlusel "Kaks takti ette" finaali.Kaks takti ette: 20 | Finalistid. Laulud 2 ETV, 26.08.1995.Aigi Viira. Kes tegija viis aastat tagasi, see on tegija siiani Õhtuleht.ee, 17.12.2005.

Hiljem on ta töötanud paljude telesaadete ("Nädalalõpp Kanal 2ga", "Bingo loto", "Kuldvillak", "Suur komöödiaõhtu", "Sõnasõda", "Rahvabänd", "Tõehetk", "Võta või jäta", "Evelin" jne) stuudioadministraatorinaArlet Palmiste usaldab vaistu: esimene arvamus on tavaliselt õige Kroonika/Delfi, 21.04.2013.. 2019. aastal oli mängujuht noortesarjas "Pind". Aastatel 2021–2024 oli ta koos Jaagup Kreemiga TV3 suveseiklussarja "Kurvist kurvi" saatejuht. Ta on juhtinud raadiosaateid Kesk-Eesti Tre Raadios.Järva valla raadiosaates räägitakse Jalgsemast ja Johan Pitkast Kesk-Eesti Tre Raadio koduleht. 07.02.2022. 

Ta on mänginud pisirolle telesarjades ja filmides. Aastatel 2019–2020 mängis ta Jänku-Jussi TV3 samanimelises lastesaates. Külalisnäitlejana on ta mänginud telesarjades "Ohtlik lend" (2007) ja "Kättemaksukontor" (2013–2019). Ta on saanud teise koha ETV mälumängu "Eesti mäng" hooaja finaalis (2012) ja juhtinud mälumänguvõistkonda Kanal 2 saates "Mis? Kus? Millal?" (2013).Arlet Palmiste usaldab vaistu: esimene arvamus on tavaliselt õige Kroonika/Delfi, 21.04.2013. 

Tegevus kultuurikorraldajana
Palmiste alustas kultuuritööd Järvamaal Paide Kultuurikeskuse üritusi korraldava müügijuhina (2005. aastast)Kultuurikeskus leidis endale müügijuhi Järva Teataja, 25.01.2005. ja Järva-Jaani valla arendusnõunikuna (2010. aastatel)Arlet Palmiste usaldab vaistu: esimene arvamus on tavaliselt õige Kroonika/Delfi, 21.04.2013.. Ta on üks Järva-Jaani laada ja tänavafestivali põhikorraldajaid.Silja Felt. Intervjuu | Järva-Jaani laat ja tänavafestival pakub kirevat programmi. Külastajate vahel läheb loosi muruniiduk ja elektritõuks Kesk-Eesti Tre Raadio koduleht, 06.06.2025.

Aastatel 2006–2010 ja 2020–2021 juhtis ta Ambla kultuurikeskustPõhja-Järvamaa kultuurikeskus sai uue juhi Järva Teataja, 21.10.2022. ning 2022. aastal töötas Põhja-Järva Kultuurikeskuse direktorina.Põhja-Järva kultuurikeskust asub juhtima Triin Väin Kesk-Eesti Tre Raadio, 20.10.2022. Ta on ka Anton Hansen Tammsaare kodukandis peetava eesti kirjanduse pidunädala, mida peetakse alates 2021. aastast, idee autoreid.Urmas Glase. Kirjanduse pidunädal kulmineerub Tammsaare kirjanduspreemia üleandmise ja rahvamatkaga Maaleht/Delfi, 28.01.2025.

Palmiste on asutanud MTÜ Sääsküla Huviklubi (millega on korraldanud mälumängusarja "Järva kilb", kontserdisarja "Käravete järvemuusika", Eesti Joogimeistrite Festivali, Aravete teatripäevi), MTÜ Piibe Maantee Arendus (korraldanud Piibe maanteel turismialaseid ühistegevusi), Piibe Teatri (2015) ning kaasasutanud Johan Pitka tubamuuseumi Jalgsemal (2014)Maiu Nurka. Järvamaa uus muuseum kajastab admiral Pitka elu Postimees / Järva Teataja, 01.07.2014. ja Türi–Tamsalu raudtee muuseumvaguni Järva-Jaanis. Ta on ka MTÜ Türi-Tamsalu Matkatee juht.Juhid pedaalisid Türilt Tamsallu Järva Teataja, 02.05.2014. Kuremaa mõisateatri lavastuste eest pälvis ta 2018. aastal Kultuurkapitali Jõgeva ekspertgrupi tunnustuspreemia.Aastapreemiad 2011–2020 Kultuurkapitali Jõgeva ekspertgrupi koduleht. Vaadatud 24.01.2026. 2024. aastal tähistas tema juhitav huviklubi Sääsküla esmamainimise 460. aastapäeva ajaloolise tagasivaate üritusega, mille käigus avati hiigelsääske kujutav skulptuur "Sääsk" (autor Raivo Perandi).Silja Felt. Sääskülas avati skulptuur Sääsk Kesk-Eesti Tre Raadio koduleht. Vaadatud 24.01.2026. 

Ta on harrastusansambli Poss solist„Aegviidu valss“ CD-plaadil Sõnumitooja.ee, 12.08.2020. ja õhtujuht.Arlet Palmiste – õhtujuht, konferansjee Piibe Teatri koduleht. Vaadatud 24.01.2026.Arlet Palmiste avameelselt peojuhi ametist: Eesti inimene kardab marki täis teha TV3 koduleht, 29.09.2024.

Piibe Teater ja kirjandusloome
Piibe Teater on projektiteater, mille algatasid Triinu ja Arlet Palmiste 2011. aastal. Teatri eesmärk on tutvustada publikule Piibe maantee äärseid legende, ajalugu ja inimesi.Silja Felt. Arlet Palmiste: oma ametliku teatriga pole muud eesmärki, kui edasi! Kesk-Eesti Tre Raadio koduleht. 13.12.2021.

Alates 2015. aastast on Arlet Palmiste kohapärimuslikke lavastusi esitava Piibe Teatri kunstiline juht.Teatrist Piibe Teatri koduleht. Vaadatud 26.11.2025. Kümne tegevusaasta jooksul on ta kirjutanud ainuüksi sellele teatrile 15 kohaliku kultuurilooga seotud näidendit ja paljud neist ka ise lavastanud.Margus Mikomägi. Arlet Palmiste: kinnisvaramaakler ehmus, et maal pole tänavavalgustust. Aga kogu maailm pole linnas! Maaleht/Delfi, 03.05.2025.

Peale mitmekümne näidendi on ta kirjutanud ka kultuuriloolisi raamatuid ja kuuldemänge ning arvamusartikleid ajalehtedele (Edasi.org, Järva Teataja, AjaLeht jm).

Teosed
Raamatud
 "Autojuhi joogiraamat" (K-Kirjastus, 2001) – autor
 "Suveõhtu sisustaja" (K-Kirjastus, 2001) – autor
 "Tolle ja Lolle jõuluootus" (Kuma, 2008) – autor
 "20 aastat Järva-Jaani valda" (Järva-Jaani Muuseum, 2012) – koostaja ja toimetaja
 "Ambla vald – reisijuht uudishimulikule rändajale" (Ambla vallavalitsus, 2014) – koostaja
 "Nädalalõpp Kanal 2ga parimad palad" (Randvelt, 2016) – koostaja
 "Arno Kannike. Ühe piimamehe lugu" (Saarakiri, 2018) – autor
 "Järva-Madise kiriku lugu" (EELK Järva-Madise kogudus, 2024) – autor

Näidendid
 "Jäneda poiste pajatused" (Jäneda põllutöökooli ajaloost) – lavastus pälvis Kuhjavere külateatripäevade publikupreemia, 2009
 "Loojangupuna" (Johan Pitka eluloost)
 "Öö surnukuuris" (kuuldemäng ja näidend) – Sääsküla Külateatri lavastus pälvis Järvamaa näitemängupäeval lavastuse eripreemia, 2013
 "Lõikuspidu" (lavastusena 2016, Aravete kolhoosi ajaloost) 
 "Mees raamatust" (lavastusena 2017, Raimond Kaugveri eluloost) 
 "Linnusekummitus" (lavastusena 2017, kollilugu lastele)
 "Moe mees" (lavastusena 2018, Moe piiritusetehase ajaloost)“Moe mees” (2019) Piibe Teatri koduleht. Vaadatud 26.11.2025. 
 "Priiusepäeva laulupidu" (lavastusena 2019, Eesti esimesest üldlaulupeost)
 "Varjud" (lavastusena 2019, Udriku küla metsavendade tapatalgutest) 
 "Vaikuse saar" (lavastusena 2020, Rabasaare turbatööstusest ja külast)
 "K. E. von Baeri lõpetamata uurimus" (lavastusena 2020, K. E. von Baeri elust) – rändlavastus mõisasaalides
 "Palusalu" (lavastusena 2021, olümpiavõitja Kristjan Palusalust) 
 "Õnnesoovid" (Alburahva Teatri lavastusena 2021)
 "Mina, Sikenberg" (lavastusena 2022, Oru Pearu prototüübi Jakob Sikenbergi tõeline lugu)
 "Issanda teener" (lavastusena 2023, pastor Vello Salumi pöörasest 1980. aastast)
 "Stahli grammatika" (lavastusena 2024, Heinrich Stahli nooruspäevist)
 "Kuulus on kummaline" (lavastusena 2024, Aleksander Suumani elust ja loomingust)
 "Teemaja paks" (lavastusena 2025, Eesti ajaloo raskeimast inimesest Alviine Pedriksist)
 "Tuuslari kosjaskäik" (2026, Iru ämma legendi ainetel)
 "Jumalat ei ole kodus" (2026, Raimond Kaugveri 100. sünniaastapäevaks)Maarit Nõmm. Piibe teatri uuslavastus on pühendatud tuntud kirjanikule Postimees / Järva Teataja, 19.01.2026.

Arvamusartikleid
 Arlet Palmiste: harrastusteater ei ole “rahvateater”. Edasi.org, 31.01.2020
 Arlet Palmiste. Dialoog skeptikuga. Edasi.org, 30.01.2021
 Arlet Palmiste: pulmad – hoides oma ja austades vanemate pärandit. Edasi.org, 15.01.2021

 Tunnustus 
 2008 – parima meesnäitleja auhind Järva teatripäevadel 
 2009 – parima meesnäitleja auhind Eesti harrastusteatrite festivalil
 2010 – Järvamaa tulihingelise eestvedaja auhind 
 2011 – Ambla valla aasta tegija 
 2011 – Järvamaa aasta parima turismisündmuse auhind 
 2011 – Järvamaa aasta kultuuriedendaja auhind 
 2018 – Jõgeva valla loomingupreemia 
 2018 – Eesti Kultuurkapitali Jõgeva ekspertgrupi tunnustuspreemia
 2022 – Järvamaa Kultuuritegija auhind 
 2024 – Järva valla teenetemärk
 2025 – Kristi ja Siim Kallase fondi stipendium (Eesti ajaloo mõtestamise eest teatris)Kristi ja Siim Kallase fondi stipendiumi pälvisid Põldma, Palmiste ja Kasterpalu ERR Kultuur, 17.12.2025.

Poliitiline tegevus
Palmiste on kuulunud erakonda Isamaa ja Res Publica Liit (2004–2012) ja Eesti Vabaerakonda (2014–2016).Arlet Palmiste Äriregistris. Vaadatud 24.01.2026.  

Parteituna on ta kandideerinud kohaliku omavalitsuse volikogude valimistel kohalike valimisliitude kaudu. Ta on olnud mitme Ambla vallavolikogu koosseisu (2005–2013) liige.Silja Vilbu. Arlet Palmiste liitub Suur-Järvamaa valimisliiduga Postimee / Järva Teataja, 25.08.2017. Seejärel kuulus ta Järva vallavolikokku, kuid lahkus sealt 2022. aasta jaanuaris, viidates suurenenud töökoormusele põhitööl.Eva Klaas. Arlet Palmiste lahkus Järva vallavolikogust Postimees / Järva Teataja, 02.02.2022. Alates 2025. aastast on ta taas Järva vallavolikogu liige.Vallavolikogu Järva valla koduleht. Vaadatud 24.01.2026.

 Isiklikku 
2004. aastast elab ta Järvamaal Sääskülas. 

Ta on abielus Triinu Palmistega, paaril on kokku kolm täiskasvanud last.Siiri Rebane. Arlet Palmiste: oleme Triinuga korra ka ära lahutanud, aga peagi jõudsime äratundmisele, et see oli vale samm Õhtuleht/Tiiu, 18.07.2024.

Viited

 Välislingid 
 Arlet Palmiste blogi
 Piibe Teatri koduleht
 Greta Kaupmees. Arlet Palmiste TikToki staarist poeg on temast kuulsamaks saanud Kroonika/Delfi, 17. jaanuar 2026


Kategooria:Eesti kultuurikorraldajad
Kategooria:Eesti näitlejad
Kategooria:Tallinna Ülikooli vilistlased
Kategooria:Sündinud 1973